Partierne i blå blok har under de seneste ugers valgkamp forsøgt at tegne et billede af, at det især er udlændinge og indvandrere, der har fået del i den fremgang i beskæftigelsen, der er sket under den socialdemokratisk ledede regering.

- Udlændinge løber med danske job, lyder det blandt andet i et indlæg fra Venstres næstformand Kristian Jensen fra den 30. maj

- Hvis man ser på den samlede danske beskæftigelse, så er det altså sådan, at der totalt set er en øget beskæftigelse, men det dækker over, at der er kommet så mange udlændinge ind, at danskerne reelt er mindre i beskæftigelse, end de var, sagde Lars Løkke Rasmussen (V) under sidste søndags tv-duel med Helle Thorning-Schmidt (S) på TV 2.

Men den påstand maner tal fra Danmarks Statistik og professor Jørgen Goul Andersen nu til jorden, efter at DR Nyheder og Detektor har fået Danmarks Statistik til at lave et såkaldt særtræk på fordelingen af beskæftigelsen her i landet.

Færre danskere

Fra Helle Thorning-Schmidt blev statsminister til udgangen af 2014, er antallet af personer i den arbejdsdygtige alder - de 16-64-årige - faldet med 43.514 etniske danskere.

Jobtal Beskæftigelsen omregnet på fuldtidsstillinger under S-R-regeringen: - 3.667 færre fuldtidsstillinger til etniske danskere - 19.842 flere fuldtidsstillinger til indvandrere - 3.033 flere fuldtidsstillinger til efterkommerne - 1.507 flere fuldtidsstillinger til personer med bopæl i udlandet Kilde: Danmarks Statistik for DR Nyheder og Detektor

I samme periode er der blevet 48.178 flere indvandrere og 14.342 flere efterkommere.

Der er altså blevet færre etniske danskere, men flere indvandrere og efterkommere blandt alle i den erhvervsaktive alder.

Læs også : Mange nye job, men kun få ender på danske hænder

Dermed er beskæftigelsestallet for antallet af fuldtidsbeskæftigede faktisk udtryk for fremgang i beskæftigelsen af danskere.

- Alt, hvad der ligger over 36.000 stillingers nedgang, det er faktisk i virkeligheden en fremgang. Så det vil sige, at den andel af folk med dansk oprindelse, der er i beskæftigelse, den stiger altså, siger professor ved Aalborg Universitet, Jørgen Goul Andersen og fortsætter:

- Spørgsmålet er så, hvad man kan slutte ud fra det. Hvis man bruger det til at sige, at opsvinget er gået forbi danskerne, så er det helt klart forkert. For der er nemlig blevet langt færre danskere. Så er det en kolossal fremgang i den andel af danskere, der faktisk er i beskæftigelse.

Danskere har fået del i opsving

Hvorfor er det vigtigt at kigge på demografien, hvis man vil danne sige et samlet billede af beskæftigelsen i Danmark?

- Man jo har lidt tilbøjelighed til at tro, at antallet af danskere er det samme i 2011, som det er i 2014. Men det er det altså slet ikke, siger Jørgen Goul Andersen og fortsætter:

Læs også : Hvad mener partierne egentlig?